"Kwa bofelong ba Kereiti ya 10 moithuti yo o fitlheletseng dithuto ka tekano a ka : bua le go tlhagisa ditlhangwa ka go itshepa go go lekaneng , nyalelano le tomagano ya dikakanyo fela a tlhoka go gakololwa ka dinako tsotlhe ; bontsha maitemogelo a a lekaneng a tiriso ya puo ka tshisimogo le tlotlo ; nna tsebentlha go go isegang go lemoga tshedimosetso fela a tlhoka tshegetso fa a ranola , sekaseka le go tlhalosa ; dirisa puo ka thelelo e e lekaneng mo maemong a a tlwaelegileng a tlhaeletsano . lemoga le go ranola tshedimosetso ka tekano go le gantsi fa a buisa le go lebelela fela a nna le bothata jwa go lemoga , ranola , sekaseka le go tlhalosa ditlhangwa ka boene ; bontsha go tlhaloganya ka tekano fela a okaoka fa a tlhagisa dikakanyo tsa gagwe kgotsa a tshegetsa ka dintlha ; buisetsa kwa godimo ka thelelo e e lekaneng ; bontsha tshisimogo ka tekano mo dikakanyong tsa batho ba bangwe le mo go tsa setso . kwala le go tlhagisa ka tekano fela ditlhangwa di bontsha tlhaelo ya nyalelano le tomagano ya dikakaoyo le nepagalo ka dinako dingwe ; kwala / tlhagisa ka tekano go ya ka baamogedi , maitlhomo , maemo le dikagego ; rulaganya dikakanyo le dintlhakemo ka tekano , tlhomamo le tshegetso ka dinako tsotlhe ; boeletsa le go baakanya diphoso mo dikwalong fela a tlhoka tshegetso ka dinako tsotlhe go tila diphoso tse di ka senyang bokao . "